Document ID: 32005R1754

KOMISJONI MÄÄRUS (EÜ) nr 1754/2005,
26. oktoober 2005,
millega sätestatakse erand määrusest (EÜ) nr 796/2004 seoses artikli 21 kohaldamisega Prantsusmaa ülemeredepartemangudes 2005. aastal
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. septembri 2003. aasta määrust (EÜ) nr 1782/2003, millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks ning muudetakse määruseid (EMÜ) nr 2019/93, (EÜ) nr 1452/2001, (EÜ) nr 1453/2001, (EÜ) nr 1454/2001, (EÜ) nr 1868/94, (EÜ) nr 1251/1999, (EÜ) nr 1254/1999, (EÜ) nr 1673/2000, (EMÜ) nr 2358/71 ja (EÜ) nr 2529/2001, (1) eriti selle artikli 145 punkti c,
ning arvestades järgmist:
(1)
Komisjoni 21. aprilli 2004. aasta määruse (EÜ) nr 796/2004 (millega kehtestatakse nõukogu määruses (EÜ) nr 1782/2003 (millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks) ette nähtud nõuetele vastavuse, toetuse muutmise ning ühtse haldus- ja kontrollisüsteemi rakendamise üksikasjalikud eeskirjad) (2) artikliga 21 on ette nähtud toetuse vähendamine, mida kohaldatakse toetustaotluse esitamise hilinemise korral.
(2)
Prantsuse asutused on teatanud komisjonile, et neljas Prantsuse ülemeredepartemangus ei ole põllumajandustootjatele tehtud õigeaegselt kättesaadavaks maa-alasid käsitlevat teavet, mida nad vajavad 2005. aastaks ühtse taotluse koostamiseks vastavalt määruse (EÜ) nr 796/2004 artiklile 11. Sellest tulenevalt ei saanud põllumajandustootjad esitada ühtset taotlust 15. maiks 2005, nagu oli ette nähtud.
(3)
Seetõttu on asjakohane mitte kohaldada määruse (EÜ) nr 796/2004 artiklis 21 sätestatud toetuse vähendamist Prantsusmaa ülemeredepartemangude põllumajandustootjate puhul, kes esitasid oma taotluse hiljemalt üks kuu pärast teabe kättesaamist.
(4)
Käesolevas määruses sätestatud meetmed on kooskõlas otsetoetuste korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 796/2004 artikli 21 lõigetes 1 ja 2 osutatud toetuse vähendamist 1 % tööpäeva kohta ei kohaldata ühtsete taotluste või nende muudatuste puhul, kui need esitati hiljemalt:
-
6. juunil 2005 Prantsuse Guajaana pädevatele asutustele,
-
19. juunil 2005 Martinique'i pädevatele asutustele,
-
24. juunil 2005 Réunioni pädevatele asutustele,
-
27. juunil 2005 Guadeloupe'i pädevatele asutustele,
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 26. oktoober 2005

Labels: 19
5
6
18
15